open-index/open-wikipedia-markdown huggingface dataset:
அமுங்குமை

வெப்ப இயக்கவியல் மற்றும் பாய்ம விசையியலில், **அமுங்குமை**  என்பது அழுத்த மாற்றத்தால் பாய்மத்தின் கொள்ளளவில் அல்லது திண்மத்தின் பருமனளவில் ஏற்படுகின்ற மாற்றத்தின் அளவீடாகும்.

:\beta=-\frac{1}{V}\frac{\partial V}{\partial p}

இங்கே *V* என்பது கொள்ளளவு மற்றும் *p* என்பது அழுத்தம்

குறிப்பு: பெரும்பாலான நூல்களில் \kappa என்பதால் இக்கணியம் குறிக்கப்படுகிறது.

## வரைவிலக்கணம்

மேலே விவரக்குறிப்பு முழுமையானதாக இல்லை; ஏனெனில், யாதேனும் பொருள் அல்லது அமைப்பின் அமுங்குமை அளவானது சமவெப்ப அல்லது வெப்பஞ்செல்லா செயன்முறை என்பதில் உறுதியாகத் தங்கி உள்ளது. அதன்படி **சமவெப்ப** அமுங்குமை  பின்வருமாறு வரையறுக்கப்படுகிறது:
:\beta_T=-\frac{1}{V}\left(\frac{\partial V}{\partial p}\right)_T

இங்கு, கீழெழுத்து *T* பகுதிவகைக்கெழு நிலையான வெப்பநிலையில் எடுக்கவேண்டும் என்பதைக் குறிக்கிறது

**வெப்பஞ்செல்லா** அமுங்குமை பின்வருமாறு வரையறுக்கப்படுகிறது:

:\beta_S=-\frac{1}{V}\left(\frac{\partial V}{\partial p}\right)_S

இங்கு, *S* என்பது சிதறம். ஒரு திண்மத்தில் இவ் இரண்டிற்கும் இடையிலான வேறுபாடு வழக்கமாக புறக்கணிக்கத்தக்கது.

அமுங்குமை தலைகீழ்ப் பருமக்குணகம் என்றும் அழைக்கப்படுகிறது , பெரும்பாலும் * K*( சில நேரங்களில்* B* ) இனால் குறிக்கப்படும்.

அமுங்குமை சமன்பாடு  சமவெப்ப அமுங்குதிறனை (மறைமுகமாக அழுத்தம்) நீர்மக்  கட்டமைப்புடன் தொடர்புபடுத்துகிறது.

## மேலும் பார்க்க
*பாய்சான் விகிதம்
*மாக் எண்
*அமுக்குமைப் பாய்வு
*அமுக்கவியலாப் பாய்வு

## மேற்கோள்கள்

பகுப்பு:பாய்ம இயக்கவியல்
பகுப்பு:வெப்ப இயக்கவியல்
லுட்விக் பிராண்டில்

**லுட்விக் பிராண்டில்** (*Ludwig Prandtl*, பிப்ரவரி 4, 1875 - ஆகத்து 15, 1953) என்பவர் செருமானிய அறிவியலாளராவார்.  அவர் படிப்படியான கணிதவியற் பகுப்பாய்வு முறைகளில் நிபுணர். அக்கணித முறைகளை காற்றியக்கவியல் சார்ந்த ஆய்வுகளுக்குப் பயன்படுத்தினார்.  அவர் உருவாக்கிய கணித மாதிரிகளே வானூர்திப் பொறியியலின் அடிப்படைத் தத்துவங்களாக அறியப்படுகின்றன.  1920-களில் அவர் குறையொலிவேக மற்றும் ஒலியொத்தவேக காற்றியக்கவியலுக்கான அடிப்படையான கணிதவியல் பகுப்பாய்வு முறைகளைக் கண்டறிந்து மேம்படுத்தினார்.  எல்லைப்படலம், மெல்லிய-காற்றிதழ், மற்றும் ஏற்றுவரிக் கோட்பாடு ஆகியவை அவரது பங்களிப்புகளில் மிக முக்கியமானவை ஆகும்.  பிராண்டில் எண் என்பது அவரது பெயரால் வழங்கப்பெறும் பரிமாணமற்ற எண்ணாகும்.  இவரே, நவீன காற்றியக்கவியலின் தந்தை என அழைக்கப்படுகிறார்.

## இவரது நூல்கள்
*Paul Peter Ewald, Theodor Pöschl, Ludwig Prandtl; authorized translation by J. Dougall and W.M. Deans *The Physics of Solids and Fluids: With Recent Developments* Blackie and Son (1930).
*Ludwig Prandtl, *Essentials of Fluid Dynamics*, Hafner Publications, New York (1952).

பகுப்பு:காற்றியக்கவியல்
பகுப்பு:1875 பிறப்புகள்
பகுப்பு:1953 இறப்புகள்
பகுப்பு:செருமானிய இயற்பியலாளர்கள்
ஒலித்தடை

காற்றியக்கவியலில் **ஒலித்தடை** (*Sound barrier*) என்பது ஒரு வானூர்தி ஒலியொத்தவேகத்திலிருந்து மீயொலிவேகத்துக்கு மாறும் புள்ளியைக் குறிப்பதாகும்.  இரண்டாம் உலகப் போர்க் காலகட்டத்தில் இச்சொல் பிரபலமானது, அப்போது பல வானூர்திகள் அதிக வேகத்தில் செல்லும்போது அமுங்குமையின் விளைவுகளால் ஏற்படும் பல காரணிகள் ஒரு கட்டத்துக்கு மேல் வானூர்தி முடுக்கம் பெறுவதைத் தடைசெய்தன.  1950-களில் பற்பல வானூர்திகள் இந்த ஒலித்தடையை உடைத்து மீயொலிவேகத்தில் செல்ல ஆரம்பித்தன.

## குறிப்புதவிகள்

## உசாத்துணைகள்
* "Breaking the Sound Barrier." *[[Modern Marvels]] (TV program)*. July 16, 2003.
* Brown, Eric. "Miles M.52: The Supersonic Dream." *Air Enthusiast Thirteen*, August–November 1980. ISSN 01443-5450.
* Hallion, Dr. Richard P. "Saga of the Rocket Ships." *AirEnthusiast Five*, November 1977-February 1978. Bromley, Kent, UK: Pilot Press Ltd., 1977.
* Käsmann, Ferdinand C.W.  *Die schnellsten Jets der Welt* (in German). Berlin: Aviatic-Verlag GmbH, 1999. .
* Miller, Jay. *The X-Planes: X-1 to X-45,* Hinckley, UK: Midland, 2001. .
* Pisano, Dominick A., R. Robert van der Linden and Frank H. Winter. *Chuck Yeager and the Bell X-1: Breaking the Sound Barrier*. Washington, DC: Smithsonian National Air and Space Museum (in association with Abrams, New York), 2006. .
* Portway, Donald. *Military Science Today*. London: ஒக்ஸ்போர்ட் பல்கலைக்கழகப் பதிப்பகம், 1940.
* Radinger, Willy and Walter Schick. *Me 262* (in German). Berlin: Avantic Verlag GmbH, 1996. .
* Wagner, Ray. *The North American Sabre*. London: Macdonald, 1963.
* Winchester, Jim. "Bell X-1." *Concept Aircraft: Prototypes, X-Planes and Experimental Aircraft* (The Aviation Factfile). Kent, UK: Grange Books plc, 2005. .
* Wolfe. Tom. *The Right Stuff*. New York:  Farrar, Straus and Giroux, 1979. .
* Yeager, Chuck, Bob Cardenas, Bob Hoover, Jack Russell and James Young. *The Quest for Mach One: A First-Person Account of Breaking the Sound Barrier*. New York: Penguin Studio, 1997. .
* Yeager, Chuck and Leo Janos. *Yeager: An Autobiography*. New York: Bantam, 1986. .
* Yoshimura, Akira, translated by Retsu Kaiho and Michael Gregson. *Zero! Fighter*. Westport, Connecticut, USA: Praeger Publishers, 1996. .

## வெளியிணைப்புகள்
* Fluid Mechanics , a collection of tutorials by Dr. Mark S. Cramer, Ph.D
**[http://HyperPhysics.phy-astr.gsu.edu/hbase/sound/soubar.html Breaking the Sound Barrier with an Aircraft]* by Carl Rod Nave, Ph.D
*a video  of a கான்கோர்டு reaching Mach 1 at intersection TESGO taken from below
*An interactive Java applet , illustrating the sound barrier.
*F-18 breaks the sound barrier

பகுப்பு:காற்றியக்கவியல்
அன்வர் சாதாத்

**முகமது அன்வர் அல்சாதாத்** (* Anwar Sadat* )  (25 திசம்பர் 1918&nbsp;– 6 அக்டோபர் 1981) என்பவர் எகிப்தின் மூன்றாவது அதிபராக, 15 அக்டோபர் 1970 லிருந்து 6 அக்டோபர் 1981ல் இராணுவ அதிகாரிகளால் படுகொலை செய்யப்படும் வரை பதவி வகித்தார்.

1952 எகிப்தியப் புரட்சியில் முகமது அலி வம்சத்தினரின் ஆட்சி முடிவுக்கு வரக் காரணமான குழுவில் மூத்த உறுப்பினராக இருந்தார். அதிபர் நாசரின் நம்பிக்கைக்குரியவராக இருந்து அவரைத் தொடர்ந்து 1970ல் அதிபரானார். 1967ல் ஆறு நாள் போர் இசுரேலிடம் இழந்த எகிப்தியப் பகுதிகளை மீட்டெடுக்க 1973ல் நடைபெற்ற அக்டோபர் போரில் எகிப்தை வழி நடத்தியதன் மூலம் எகிப்திய மக்களிடமும், சில காலங்களுக்கு அரபுலகிலும் நாயகனானார். எகிப்து–இசுரேல் அமைதி உடன்படிக்கை இவருக்கு அமைதிக்கான நோபல் பரிசைப் பெற்றுத்தந்தது ஆனால் அதேசமயம் இந்த அமைதி உடன்படிக்கை சில அரபு நாடுகளில் இவரின் செல்வாக்கு குறைந்ததுடன் அரபு நாடுகள் கூட்டமைப்பு எகிப்தின் உறுப்பியத்தை தற்காலிமாக நீக்கியது.

முகமது அன்வர் அல்சாதாத், 1978 இல் அமைதிக்கான நோபல் பரிசைப் பெற்றார்.

## மேற்கோள்கள்


## உசாத்துணை
* 
* 
* 
* 
* 

## மேலும் படிக்க
* 
* Berenji, Shahin. "Sadat and the Road to Jerusalem: Bold Gestures and Risk Acceptance in the Search for Peace." *International Security* 45.1 (2020): 127–163.
* 
* Finklestone, Joseph. *Anwar Sadat: visionary who dared* (Routledge, 2013). biography.
* 
* 
* Israeli, Raphael. "Sadat: The Calculus of War and Peace." *The Diplomats, 1939–1979* (Princeton University Press, 2019) pp.&nbsp;436–458. online
* 
* 
* 

## வெளி இணைப்புகள்

* Bibliotheca Alexandrina, Front Page
* Ben-Gurion on Anwar Sadat Wanting Peace, 1971 Shapell Manuscript Foundation
* Anwar Sadat Chair for Peace and Development at the University of Maryland
* ''Remarks at the Presentation Ceremony for the Presidential Medal of Freedom – March 26, 1984'' 
* 
* Free Egyptians Point of View About Sadat's Assassination  (Internet Archive)
* 
* Sadat Movie (Produced in 1983) – Banned from the Middle East because of some historical mistakes.
* 

பகுப்பு:நோபல் அமைதிப் பரிசு பெற்றவர்கள்
பகுப்பு:1918 பிறப்புகள்
பகுப்பு:1981 இறப்புகள்
பகுப்பு:கொலை செய்யப்பட்ட அரசுத் தலைவர்கள்
ஒழிவிலொடுக்கம்

**ஒழிவிலொடுக்கம்** 
என்னும் நூல் கண்ணுடைய வள்ளல் என்பவரால் செய்யப்பட்டது. 
*நிலையான பேரின்பம் – என்பது இதன் பொருள்
*காலம் 15ஆம் நூற்றாண்டு. 
*253 வெண்பாக்களைக் கொண்ட ஒரு விரிவான நூல்.
துறவு பூணும் பாங்கினைக் குறிப்பிடுகிறது. விரைவில் பேரின்பப் பேறு பெறும் வழிகளைக் காட்டுகிறது. இதில் வேதாந்தம், சித்தாந்தம் என்னும் பாகுபாடுகள் இல்லை. பிரபஞ்சப் பற்றொழிவு எனப்படும் துறவை, 
:கூறிற்று
:யோகக் கழற்றி
:கிரியைக் கழற்றி
என்னும் மூன்று நிலைகளில் இது காட்டுகிறது.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
குற்றாலீசுவரன்

**குற்றாலீசுவரன் ரமேஷ்** (பிறப்பு: 8 நவம்பர், 1981) என்னும் **குற்றால் ரமேஷ்**  இந்திய நீச்சல் வீரர். தமிழ்நாட்டில் பிறந்து வளர்ந்த இவர், மாரத்தான் என்னும் வகை நீச்சல் வீரர்.

இவர் 1994-ம் ஆண்டு, தன்னுடைய 13-ம் அகவையில் நீச்சல் அடித்து, ஆங்கிலக் கால்வாயைக் கடந்து சாதனை புரிந்தார். அதே வருடம், இவர் நீச்சல் அடித்து, 6 கால்வாய்களைக் கடந்து மிகிர் சென் என்பவருடைய (5 - காலவாய்களை நீச்சலடித்துக் கடந்த) சாதனையை முறியடித்தார்.
இவருடைய பெயர் கின்னஸ் உலக சாதனைகள் புத்தகத்தில் இடம்பெற்று உள்ளது. 1996-ம் ஆண்டு குற்றாலீசுவரனுக்கு அர்ஜுனா விருது இந்திய அரசாங்கத்தால் வழங்கப்பட்டது. இவரைப் பற்றிய ஒரு பாடம் தமிழ்நாட்டின் பாடபுத்தகத்திலும் இருந்தது.
alt=குற்றாலீசுவரன்|thumb|குற்றாலீசுவரன்

## இளமைக் காலம்
குற்றாலீசுவரன், சென்னை உயர் நீதிமன்ற வழக்கறிஞர், இரமேசு என்பவருக்கும், சிவகாமிக்கும் மகனாக ஈரோடு நகரில் பிறந்தார். ஒரு மாதத்திலேயே இவருடைய குடும்பம் சென்னை நகருக்கு நகர்ந்தது. குற்றாலீசுவரன் தன்னுடைய படிப்பை கோபாலபுரத்தில் உள்ள பள்ளியிலும், கிண்டி பொறியியல் கல்லூரியில் இளங்கலை பொறியியலும், தன்னுடைய முதுகலைப் பட்டத்தினை டல்லாசிலுள்ள டெக்சாஸ் பல்கலைக்கழகத்திலும், தற்போது எம். ஐ. டி. ஸ்லோன் ஸ்கூல் ஆப் மேனேஜ்மன்ட்டில் மேலாண்மைக் கல்வி பயின்று வருகிறார்.

## நீச்சல்
தன்னுடைய 7-ம் அகவையில் இருந்து நீச்சல் போட்டியில் பங்குபெற்றும் வரும் இவர், ரிப்பன் மீட் என்ற மாவட்ட அளவிலான போட்டியில் முதன்முறையாக நீச்சலடித்தார். அப்போட்டியில் ஆறாவது இடம் பிடித்தார். அதன்பிறகு பல மாவட்ட அளவிலான போட்டிகளிலும், மாநில அளவிலான போட்டிகளிலும் பங்குபெற்ற இவர், தன்னுடைய 10-வது அகவையில், 1991-ம் ஆண்டு நடைபெற்ற 5 கி.மீ. தூர நீச்சல் போட்டியில் கலந்துகொண்டு நான்காம் இடம் பிடித்தார்.

### 1994 - ஆங்கிலக் கால்வாய்
1994-ம் ஆண்டு, மிஹிர் சென்னுடைய ஒரே வருடத்தில் ஐந்து கால்வாய்களை நீச்சல் மூலம் கடந்த 30 வருட சாதனையை முறியடித்தார்.

இவர் முதன்முதலாக, இலங்கைக்கும் இந்தியாவிற்கும் இடையேயான பாக்கு நீரிணையை ஏப்ரல 1994-ம் ஆண்டு நீச்சலடித்து கடந்தார். அதன்பிறகு, தமிழக அரசின் உதவியுடன் 1994-ம் ஆண்டு ஆகஸ்ட் 15-ம் திகதி ஆங்கிலக் கால்வாயைக் கடந்தார்.

ஆறு கால்வாய்களை நீச்சல் மூலம் நீந்தி கடந்தமைக்காக கின்னஸ் உலக சாதனை புத்தகத்தில் இடம்பெற்றார்.

### 1995–1998

சாதனை புரிந்த பிறகு, இவர் உலகம் முழுவதுமுள்ள பல்வேறு போட்டிகளில் பங்குபெறத் துவங்கினார். 1995-ம் ஆண்டு முதல் 1998-ம் ஆண்டு வரை, 25-நீச்சல் வீரர்களில், உலக நீச்சல் போட்டிக்குத் தகுதிபெற்ற ஒரே நபரும் இவரே. இவர் 6-முறை இந்தியாவுக்காக நீச்சல் போட்டிகளில் பங்குபெற்று விருதும் பெற்றுள்ளார். அவற்றுள், சுவிட்சர்லாந்தில் பெற்ற முதல்பரிசும் அடங்கும். இவருக்கு 1996-ம் ஆண்டு இந்திய அரசாங்கத்தால், அர்ஜுனா விருது வழங்கப்பட்டது.

## விருதுகள்
* இளம்வயதில் அர்ஜுனா விருது வென்றவர்.

## உசாத்துணை
* ரெடிப் இணையம்
* ரெடிப் இணையம் - 2
* எக்சுபிரசு பஸ்
* இந்து நாளிதழில் 
* அர்ஜுனா விருது வென்றவர் 

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:தமிழ் கின்னஸ் சாதனையாளர்கள்
பகுப்பு:அருச்சுனா விருது பெற்ற தமிழர்கள்
பகுப்பு:இந்திய நீச்சல் வீரர்கள்
பகுப்பு:தமிழக விளையாட்டு வீரர்கள்
ஔவை குறள்

**ஔவை குறள்** என்னும் நூல் ஔவையார் என்னும் பெண் புலவரால் பாடப்பட்டது. இது **அவ்வை குறள்** எனவும் வழங்கப்படுகிறது. திருவள்ளுவர் திருக்குறளில் அறம், பொருள், இன்பம் என்னும் மூன்று பால்களில் பாடல்கள் உள்ளன. எனவே வீட்டு நெறியை விளக்க இந்த நூல் பாடப்பட்டது என்பர்.. இதில் மூன்று அதிகாரங்களில் 310 குறட்பாக்கள் உள்ளன. இதன் காலம் 14ஆம் நூற்றாண்டு

## பகுப்பு முறை

## நூலிலிருந்து சில பாடல்கள்
செய்தி காட்டப்பட்டுள்ள முறைமை
:பாடல்
::கருத்து
:::விளக்கம்
1
:ஆதியாய் நின்ற அறிவும் முதலெழுத்து
:ஓதிய நூலின் பயன் முதல் குறள்
::ஆதியாய் நின்ற ஒன்று அறிவு அறிவாகும். நமக்கு முதலெழுத்தாக உள்ளதும் அதுதான். நூல் ஓதியதன் பயனும் அதுதான்.
:::திருக்குறளின் முதல் இரண்டு பாடல்களில் உள்ள கருத்துக்களின் உள்ளடக்கப் பாடல் இது.
2
:கற்கிலும் கேட்கிலும் ஞானக் கருத்துற
:நிற்கில் பரமவை வீடு. கடைசிக் குறள்
::கற்றாலும் சரி, கேட்டாலும் சரி, அவற்றில் ஞானக்கருத்து வந்து அதில் நின்றால்தான் வீடுபேறு. 
3
:உடம்பினைப் பெற்ற பயனாவ(து) எல்லாம்
:உடபினில் உத்தமனைக் காண் பால் 1, அதிகாரம் 2, பாடல் 1
::உடம்புக்குள்ளே இறைவன் இருக்கிறான். அவனைக் காண்பதே இவ் உடம்பினைப் பெற்ற பயன்.
:::மலர்மிசை ஏகினான் என்னும் திருக்குறள் கருத்து.
4
:முன்னைப் பிறப்பின் முயன்ற தவத்தினால்
:பின்னைப் பெரும்உணர்வு தான். பால் 1, அதிகாரம் 9, பாடல் 4
::முன்னைப் பிறப்பு என்பது முன்னோர்களின் பிறப்பு. முன்னோர் தவத்தினால் பின்னோர் மெய்யறிவாம் பெருமைக்குரிய உணர்வு எய்துவர்.
:::பேருணர்வு எனின் அளவில் விரிந்திருக்கும் உணர்வைக் குறிக்கும். இது அட்டாவதானம் போன்ற அறிவு. பெரும்உணர்வு எனில் அது மெய்ஞ்ஞான உணர்வு என்க.
5
:எள்ளகத்து எண்ணெய் இருந்ததனை ஒக்குமே
:உள்ளகத்து ஈசன் ஒளி பால் 2, அதிகாரம் 5, பாடல் 1
::உள்ளுக்குள் ஈசன் ஒளியானது, எள்ளுக்குள் இருக்கும் எண்ணெய் போன்றது.
6
:பத்துத் திசையும் பரந்த கடலுலகும்
:ஒத்தெங்கும் நிற்கும் சிவம். பால் 2, அதிகாரம் 10, பாடல் 1
::சிவமானது இடவிரிவிலும் ஒன்றாக நிற்கிறது.
7
:கண்ணாடி தன்னில் ஒளிபோல் உடம்பதனுள்
:உண்ணாடி நின்ற ஒளி பால் 3, அதிகாரம் 4, பாடல் 1
::கண்ணாடிக்கு முன் நின்றால்தான் நிழல் விழும். அதுபோல இறைவனைப் பார்த்தால்தான் உணரமுடியும்.

## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
*ஔவை குறள், ஆறுமுக நாவலர் பரம்பரை நா கதிரைவேற்பிள்ளை பார்வையில் சென்னை இரத்தினநாயகர் அண்டு சன்ஸ் பதிப்பு 1953
குறள் மூலம் (ஔவை குறள்.pdf www.projectmadurai.org

மா. வடிவேலு முதலியார் ஔவையார் செய்து அருளிய குறள் மூலமும் விசேஷ விருத்தியுரையும்.pdf www.projectmadurai.org
ஆகாஷ் 2 (தத்தல் கணினி)

டேட்டாவின்ட் **ஆகாஷ் 2** (Aakash II), அண்ட்ராய்டு இயங்குதளத்தில் இந்தியாவிலேயே முழுமையாக வடிவமைக்கப்பட்டுள்ள இரண்டாம் பதிப்பு தத்தல் தனிப்பயன் கணினியாகும். ஆகாஷ் வகை தத்தல் கணினிகளிலேயே உலகில் மிக குறைந்த விலைக்கு விற்கப்படும் தத்தல் கணினியாகும். நூறு ஆகாஷ் 2 வின் மென்பொருள் மதிப்புயர்வை தேர்வு செய்ய ஐஐடி-பாம்பேவிடம் ஒப்படைத்து அது அனுமதிக்கப்பட்டுவிட்டது எனவும், அவை விரைவில் சந்தைக்கு வரமெனவும், ஆனால் ஐஐடி-இராஜஸ்தான் அதனை நிராகரித்துவிட்டது எனவும் செய்தி வெளியாகியுள்ளது.

## மேற்கோள்கள்


பகுப்பு:தத்தல் கணினிகள்
சுகாதாரம்

**சுகாதாரம்** (*Hygiene*) அல்லது வழக்குமொழியில் **சுத்தம்** என்பது நலம் மற்றும் நலமான வாழ்வு கருதி  ஒரு சமூகத்தால்  பேணப்படும் பழக்க வழக்கங்களாகும். தற்கால  மருத்துவ அறிவியலில் வெவ்வேறு நோய்நிலைகளுக்கு குறிப்பிட்ட சுகாதார சீர்தரங்கள் பரிந்துரைக்கப்பட்டாலும் சுகாதாரம்  குறித்த வரையறை   வெவ்வேறு பண்பாடு, பாலினம் மற்றும் முதுமைக் குழுக்களில்  மாறுபடுகின்றது.  சில வழமையான சுகாதாரச் செய்கைகள்  நல்ல பழக்கங்களாகவும் சுகாதாரம் பேணாமை வெறுப்பை ஊட்டுவதாகவும் மரியாதைக் குறைவாகவும் சிலநேரங்களில் அச்சுறுத்தலாகவும்  சமூகத்தால் எடுத்துக்கொள்ளப் படுகிறது.

## மேலும் பார்க்க
* உணவுச் சுகாதாரம்
* முதியோர் சுகாதாரம்
* வாய்ச் சுகாதாரம்
* தொழில்சார் சுகநலம்

## வெளி இணைப்புகள்

* US Centre for Disease Control and Prevention
* European Centre for Disease Control and Prevention
* Water Sanitation and Hygiene
* The International Scientific Forum on Home Hygiene
* Center for Hygiene and Health in the home and community, Simmons College, Boston, USA
* Hygiene Centre, London School of Hygiene and Tropical Medicine
* Water Supply and Sanitation Collaborative Council 
* IRC International water and Sanitation Centre
* A virtual exhibition on the history of bathing
* Alliance for Prudent Use of Antibiotics on hand washing 
* Centers for Disease Control on hand hygiene in healthcare settings
* Home Economics Archive: Tradition, Research, History (HEARTH) An e-book collection of over 1,000 books on home economics spanning 1850 to 1950, created by Cornell University's Mann Library. Includes several hundred works on hygiene in this period, itemized in a specific bibliography.
இலங்கையில் எச்.ஐ.வி/எயிட்ஸ்

மற்ற நாடுகளுடன் ஒப்பிடுகையில் **இலங்கையில் எச்.ஐ.வி/எயிட்ஸ்** தாக்கமும் பரவல் விகிதமும் குறைவாக உள்ளது. ஆனாலும், ஆபத்திற்குட்படக்கூடிய வாய்ப்பும் உள்ளது. பாலியற் தொழிலும் ஓரினச் சேர்க்கையும் இலங்கையில் எச்.ஐ.வி/எயிட்ஸ் பரவுவதற்கு முக்கிய காரணிகளாக உள்ளன.

2001 இல் எச்.ஐ.வி/எயிட்சுடன் வாழ்வோர்  எண்ணிக்கை 7500 ஆக இருந்தது 2011 இல் 2800 ஆக குறைந்துள்ளது. இதனால் எச்.ஐ.வி/எயிட்சுடன் வாழ்வோரைக் கொண்ட 162 நாடுகளில் இலங்கை 129வது  இடத்தில் உள்ளது. இலங்கையில் எச்.ஐ.வி/எயிட்ஸ் பரவல் விகிதம் 0.1 வீதமாகக் காணப்படுகையில் பெண்கள் நோய்த்தாக்கத்திற்குள்ளாகும் வீதம் கூடுதலாகக் காணப்படுகிறது. எச்.ஐ.வி/எயிட்சுடன் வாழும் ஆண், பெண் விகிதம் 1.4 க்கு 1 என உள்ளது.

## உசாத்துணை

## வெளி இணைப்புகள்
* HIV/AIDS in Sri Lanka

## இவற்றையும் பார்க்க
* இலங்கையில் பாலியல் தொழில்

பகுப்பு:எயிட்சு
பகுப்பு:இலங்கைச் சமூகம்
சங்கப்புலவர் பாடல் தொகை

சங்க காலப் புலவர்களால் பாடப்பட்ட எட்டுத்தொகை, பத்துப்பாட்டு ஆகிய நூல்களில் கிடைத்துள்ள பாடல்கள் 2381. இவற்றில் பாடியவரின் பெயர் தெரிந்த பாடல்கள் 2279. இவற்றைப் பாடிய புலவர்கள் 473 பேர். இவர்களில் அதிக பாடல்கள் பாடிய புலவர்களின் வரிசை இவ்வாறு அமைகிறது. 
;100 பாடல்களுக்கு மேல் பாடிய புலவர்கள்
:235 கபிலர் (ஐங்குறுநூறு 100, குறிஞ்சிப்பாட்டு 1, கலித்தொகை 28 பாடல்கள் உட்பட)
:127 அம்மூவனார் (ஐங்குறுநூறு 100 உட்பட)
:110 ஓரம்போகியார் (ஐங்குறுநூறு 100 உட்பட)
:104 பேயனார் (ஐங்குறுநூறு 100 உட்பட)
:103 ஓதலாந்தையார் (ஐங்குறுநூறு 100 உட்பட)
;50 பாடல்களுக்கு மேல் பாடிய புலவர்கள் 
:85 பரணர்
:79 மருதனிள நாகனார் (கலித்தொகையில் 35 பாடல்கள் உட்பட)
:68 பாலை பாடிய பெருங்கடுங்கோ (கலித்தொகையில் 35 பாடல்கள் உட்பட)
:59 ஔவையார்
;20  பாடல்களுக்கு மேல் பாடியபுலவர்கள்
:40 நல்லந்துவனார் (கலித்தொகையில் 33, பரிபாடலில் 4 உட்பட)
:37 நக்கீரர்
:35 உலோச்சனார் 
:30 மாமூலனார்
:23 கயமனார்
:21 பெருங்குன்றூர் கிழார்
:20 பேரிசாத்தனார்

பிறரது பாடல்கள் 20 இற்குக் குறைவாகவே உள்ளன.

## கருவிநூல்
*சங்க இலக்கியம் (பாட்டும் தொகையும்), எஸ். வையாபுரிப்பிள்ளை இரண்டாம் பதிப்பு, 1967.

பகுப்பு:சங்கப் புலவர்கள்
தமிழகத்தில் மேலைப் பழங்கற்காலம்

thumb|180px|தமிழகத்தில் மேலைப் பழங்கற்கால ஆயுதங்கள்
**தமிழகத்தில் மேலைப் பழங்கற்காலம்** கி.மு. 20,000 முதல் கி.மு. 10,000 வரை நிலைத்திருந்தது. தமிழகத்தில் கீழைப் பழங்கற்காலம், மத்திய பழங்கற்காலம் செழித்திருந்த அளவு மேலைப் பழங்கற்காலம் வளரவில்லை என்றாலும் செங்கற்பட்டு குடியம் குகையில் இவைக் காணப்படுகின்றன. ஆனால் மற்ற தென்னிந்திய பகுதிகளில் காணப்படும் அளவுக்கு சிறப்பியல்புகளை கொண்டிருக்கவில்லை. தமிழகத்தில் வாழ்ந்த இக்கால மனிதர்கள் ஒரே கல்லில் பல சமாந்தரமான பக்கங்களையுடைய சிறிய நீள்சதுரங்கள் வரும் அயுதங்களை அமைக்க கற்றுக்கொண்டார்கள். இவை வட தென்னிந்தியா மற்றும் ஐரோப்பாவில் கிடைக்கும் அளவு செழித்திருக்கவில்லை என்றிருந்தாலும் இதில் மேலாய்வுகள் செய்யப்பட வேண்டியுளது. அதுவரைக்கும் தமிழகத்தில் கீழைப் பழங்கற்காலம் தொடர்ந்து இடைக்கற்காலம் திடீரென முளைத்ததாகவே ஆராய்ச்சியாளர்கள் கொண்டிருப்பர்.

## மேற்கோள்கள்

பகுப்பு:தமிழகத்தில் கற்காலம்
இலங்கை போர்த்துக்கீச கிரியோல் மொழி

**இலங்கை போர்த்துக்கீச கிரியோல் மொழி** *(Sri Lankan Portuguese Creole)* அல்லது **இந்தோ-இலங்கை போர்த்துக்கீச கிரியோல் மொழி** என்பது இலங்கையில் பேசப்படும் ஒரு மொழியாகும். இலங்கையில் சிங்களமும் தமிழும் முக்கிய மொழிகளாகக் காணப்பட, போர்த்துக்கேய மற்றும் இலங்கைத் தொடர்புகள் புதிய மொழி உருவாக வழியேற்படுத்தியது. இம்மொழி தாய்மொழியற்ற மூன்றாம் மொழியாக 350 வருடங்களுக்கு மேல் (16ம் நூற்றாண்டிலிருந்து 19ம் நூற்றாண்டு வரை) உருவாகியது. இலங்கை போர்த்துக்கீச கிரியோல் மொழி ஒரு குறிப்பிட்ட மக்களிடையே பேசப்படுகின்றது. உள்ளூரில் இது **பறங்கியர் மொழி** எனவும் பேச்சு வழக்கில் *பறங்கிப் பாஷை* எனவும் அழைக்கப்படும்.

## மேலும் பார்க்க
* போர்த்துக்கேய இலங்கை
* இலங்கை ஆப்பிரிக்கர்

## உசாத்துணை

## வெளி இணைப்புகள்
*Documentation of Sri Lanka Portuguese Cardoso, Hugo C. 2017. London: SOAS, Endangered Languages Archive
*கொஞ்சம் மொழிகள்... கூடவே பைலா !, சிறப்பு ஒலிபரப்புச் சேவை

பகுப்பு:பரங்கியர்
பகுப்பு:இலங்கையின் மொழிகள்
பகுப்பு:கிரியோல் மொழிகள்
பகுப்பு:இடச்சு இலங்கை
போர்த்துக்கேய இலங்கை

**போர்த்துக்கேய இலங்கை** (Portuguese Ceylon) என்பது இன்றைய இலங்கையின் போர்த்துக்கேய பகுதியாக இருந்த இது, 1505 - 1658 காலப் பகுதி இலங்கை வரலாற்றை பிரதிநிதித்துவப்படுத்துகின்றது. போர்த்துக்கேயர் இலங்கையின் கோட்டை இராசதானியை எதிர்த்து, அதனுடன் உடன்படிக்கை செய்து கொண்டனர். போர்த்துக்கேய இலங்கையானது கோட்டை ஆக்கிரமிப்புடன் ஆரம்பித்து, சூழவிருந்த சிங்கள பேரரசுகளை வெற்றி கொண்டது. 1565 இல் போர்த்துக்கேய இலங்கை தலைநகர் கோட்டையிலிருந்து கொழும்புக்கு நகர்த்தப்பட்டது. போர்த்துக்கேயரின் கிறிஸ்தவ அறிமுகம் சிங்கள மக்களின் ஒவ்வாமையுடன் வளரத் தொடங்கியது.

## குறிப்பு

## உசாத்துணை
*Portuguese History in Ceylon 
*C. Gaston Pereira, *Kandy fights the Portuguese*. Sri Lanka: Vijitha Yapa Publications, July 2007. 
*Channa Wicremasekera, *Kandy at War*. Sri Lanka: Vijitha Yapa Publications, 2004. 
*Michael Roberts, *Sinhala Consciousness in the Kandyan Period*. Sri Lanka: Vijitha Yapa Publications, 2004.  
*
*
*

பகுப்பு:16-ஆம் நூற்றாண்டில் இலங்கை
பகுப்பு:17-ஆம் நூற்றாண்டில் இலங்கை
உலோச்சனார்

**உலோச்சனார்** சங்க கால சமணப் புலவர்களில் ஒருவர். சங்கநூல்களில் இவரது பாடல்கள் 35 உள்ளன. அவற்றில் புறத்திணைப் பாடல்கள் மூன்று. பிற அகத்திணைப் பாடல்கள்.  பாடல் தொகை வரிசையில் இவருக்கு11ஆம் இடம்

## புறத்திணைப் பாடல்கள்
;இராசசூயம் வேட்ட பெருநற்கிள்ளி 
உலோச்சனார் தன் கிணையை முழக்கிக்கொண்டு சென்றபோது இந்தச் சோழன் புலவரைத் தானே அழைத்துச் சென்று பொன்னும் மணியும் முத்தும் பரிசில்களாக வழங்கினான். பருகத் தசும்பு \சுவைநீர் நல்கினான். அதனால் புலவர் கிள்ளியை வாழ்த்தினார்.
:அறநெஞ்சத்தோன்
:பிறர்க்கு உவமம் தான் அல்லது தனக்கு உவமம் பிறர் இல்லாதவன்
எனப் புகழ்ந்துள்ளார்
;உண்டாட்டுத் துறைப் பாடல் 
:காரைப்பழம் தின்ற காளை ஒருவன் கை ஈரம் காயுமுன் போருக்கு எழுந்துவிட்டான். அவனோடு உண்டு மகிழுங்கள் – என்கின்றனர் மக்கள்
;எருமை மறம் என்னும் துறைப்பாடல் 
:நீலக் கச்சை, பூவார் ஆடை, பீலிக் கண்ணி கொண்ட மறவன் போரிடுகையில் தன் கையிலிருந்த வேலை பகைவர் யானைமீது பாய்ச்சிவிட்டு, பகைவர் வாளைத் தன் செஞ்சில் தாங்கிப் போராடுகிறானே என மக்கள் வியக்கின்றர்.

## அகத்திணைப் பாடல்கள்
இவர் பாடிய அகத்திணைப் பாடல்கள் 32-ல் 31 பாடல்கள் நெய்தல் திணைப் பாடல்கள். ஒன்றுமட்டும் குறிஞ்சித்திணை. அவற்றில் கூறப்படும் செய்திகளில் சில
;பழக்க வழக்கம்
*நன்னான்கு (8 அல்லது 16) குதிரை பூட்டிய தேரில் ஒருவன் சென்றான்.
*மூக்கின் உச்சியில் விரல் வைத்துக்கொண்டு தலைவியின் கள்ளக்காதல் பற்றிப் பேசுவர் 
*குறிஞ்சிக் குறவர் மரத்தில் உரித்த நாரால் செய்த ஆடை உடுத்தியிருப்பர்.
;விளையாட்டு
*பரதவர் மகளிர் தம்  வீட்டில் இருந்துகொண்டு இரவில் கழியில் மீன் பிடிக்கும் திமில் விளக்குகளை எண்ணுவர்.
*உப்புக்குவியல் முகட்டில் ஏறி நின்றுகொண்டு மகளிர் திமில் விளக்குகளை எண்ணுவர்.
*ஓரை விளையாடிய மகளிர் நீர் வடியும் கூந்தலோடு மாலையில் வீடு திரும்புவர்.
*மகளிர் வளையலை ஆட்டியும், சிலம்பு ஒலிக்க நடந்தும் நண்டோடு விளையாடுவர் 
*நுளையர் மகளிர் விளையாட்டுகள் 
:காயும் மீனைக் கவரும் பறவைகளை ஓட்டல்
:புன்னை மர நிழலில் நடை பயிலல்
:நண்டு வளையைக் கிண்டி விளையாடுதல்
:ஞாழல் மரத்தில் தாழைநார்க்கயிற்று ஊசல் கட்டி ஆடுதல்
:மணலில் வீடு கட்டிக்கொண்டு குரவை ஆடுதல்
:கடலாடுதல்
:தழையாடை செய்து உடுத்திக்கொள்ளுதல்
*குதிரைப் பந்து – “பரியுடை வயங்கு தாள் பந்தின் தாவ” 
;வரலாற்றுச் செய்திகள்
*நற்றேர்ப் பெரியன் என்பவன் புறந்தை அரசன்.
*பொறையாறு என்னும் நிலப்பகுதியைப் பெரியன் என்பவன் ஆண்டுவந்தான்.
;உவமை
*சூடாத மாலை போல அவள் வாடிப்போனாள்.

## அரிய தொடர்கள்
*”கடுவெயில் கொதித்த கல்விளை உப்பு” 
*”உவர்விளை உப்பின் உழா உழவர்” 
*”இருங்கழிச் செறுவின் வெள்ளுப்பு விளையும்” 
*”வானம் வேண்டா விழவின் எம் கானல்” 
*”தணப்பு அருங் காமம் தண்டியோர்” 

## அடிக்குறிப்புகள்

பகுப்பு:சங்கப் புலவர்கள்
சிவதாணு பிள்ளை

**சிவதாணு பிள்ளை** (பிறப்பு:15 ஜூலை 1947) தமிழ் நாட்டின் நாகர்கோவிலில் பிறந்த ஒரு விஞ்ஞானி ஆவார். முன்னர் இந்திய விண்வெளி ஆராய்ச்சி நிறுவனத்தில் (2015–2018) கௌரவ சிறப்புப் பேராசிரியராகவும் தில்லி இந்தியத் தொழில்நுட்ப நிறுவனத்தில் இயந்திர பொறியியல் துறையில் (2015–2016) கௌரவப் பேராசிரியராகவும்  இந்திய அறிவியல் நிறுவனத்தில் (2014–2015) வருகைப் பேராசிரியராகவும் பணியாற்றினார். இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பின் பணிபுரியும் இவர் ரஷ்ய-இந்திய கூட்டு நிறுவனமான *பிரமோஸ் ஏரோஸ்பேஸ்* நிறுவனத்தின் தலைவர் ஆவார். இவரின் தந்தை ஆபத்து காத்தான்  ஒரு ஆயுர்வேத மருத்துர். டி.வி.டி. பள்ளியில் பள்ளிப்படிப்பும், 1969 ஆம் ஆண்டு அப்போதைய சென்னை பல்கலைக்கழகத்தில் பொறியியல் படிப்பும் (BE - Electrical Engineering) முடித்தார். 1991 ஆம் ஆண்டில் ஹார்வர்டு வணிகப் பள்ளியில் மேற்படிப்பு (Advanced Management Program) படித்தார்.

## வாழ்க்கைச் சுருக்கம்
பொறியியல் படிப்பு படிக்கும் காலத்தில் சி.வி. ராமன், விக்ரம் சாராபாய் போன்றோரால் பாராட்டப் பெற்றவர். பின்னாளில் அப்துல் கலாமுடன் இஸ்ரோவில் பணியாற்றும் வாய்ப்புப் பெற்றவர்.

## பிரமோஸ் ஏவுகணை
இந்திய ரஷ்ய கூட்டு முயற்சியால் உருவான பிரமோஸ் ஏவுகணை திட்டத்தில் பங்களித்துள்ளர். பிரமோஸ் ஏவுகணை ஒலியை விட ஐந்து மடங்கு வேகமாக செல்லக்கூடியது.

## மேற்கோள்கள்

பகுப்பு:இந்திய அறிவியலாளர்கள்
பகுப்பு:கன்னியாகுமரி மாவட்ட மக்கள்
பகுப்பு:1947 பிறப்புகள்
பகுப்பு:வாழும் மக்கள்
பகுப்பு:இந்திய ஆங்கில எழுத்தாளர்கள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:நாகர்கோவில் நபர்கள்
அணிச்சல்

**அணிச்சல்** (*cake*) எனப்படுவது திருமண விழா, பிறந்த நாள் விழா போன்ற திருநாட்களைக் கொண்டாடுவதற்குச் செய்யப்படும் சிற்றுண்டி வகையினைச் சேர்ந்த உணவுப் பண்டமாகும். அணிச்சல் நிறைய வகைகளாகக் காணப்படுகின்றது. ஆயினும் அணிச்சல்  மாவு, சர்க்கரை, முட்டை மற்றும் வெண்ணெய் போன்ற பொருட்களின் கலவையில் செய்யப்படுகிறது.

## தோற்றம்
"கேக்" என்ற சொல்லுக்கு நீண்ட வரலாறு உண்டு. இந்த வார்த்தை வைக்கிங் காலத்தில் பழைய நார்ஸ் என்ற மொழியின் "காகா" என்ற வார்த்தையிலிருந்து தோன்றியது.

## வகைகள்
* மாவு அணிச்சல்
* வெண்ணெய் அணிச்சல்
* பழ அணிச்சல்
* சாக்லேட் அணிச்சல்
* மரக்கறி அணிச்சல்
* மசாலா அணிச்சல்
* மைதா அணிச்சல்
* தேங்காய் அணிச்சல்


File:182365 Gooey Butter Cake.jpg|வெண்ணெய் அணிச்சல்
File:GermanChocolateCake.jpg|செருமனி சாக்லேட் அணிச்சல்
File:Laika strawberry cake (cropped).jpg|ஸ்ட்ராபெரி அணிச்சல்
File:Chocolate cake pops.jpg|லாலிபாப் அணிச்சல்
File:Sponge cake at Top Cantonese Restaurant.jpg|மலாய் வேகவைத்த கடற்பாசி அணிச்சல்
File:mousse cake 7.jpg|ஸ்ட்ராபெரி அணிச்சல்
File:Rueblitorte.jpg|கரட் அணிச்சல்
File:Sponge Cake.png|கடற்பாசி அணிச்சல்


## மேற்கோள்கள்

பகுப்பு:அணிச்சல்கள்
பகுப்பு:இனிப்பு-விருந்துக்குப் பின்
பகுப்பு:உணவு வகைகள்
பகுப்பு:தின்பண்டங்கள்
விளாதிமிர் ஆர்னோல்டு

**விளாடிமர் இகோரெவிசு ஆர்னோல்ட்** (Vladimir Igorevich Arnold 12 ஜூன் 1937 – 3 ஜூன் 2010) உருசிய கணிதவியலாளராவர்.  மாசுகோ மாநில பல்கலைக்கழக மாணவராக இருந்த போதே கணித கோட்பாடுகளை நிறுவிக் காட்டினார்.  படிப்பை முடித்துக் கொண்டபின் பேராசிரியராகப் பணியில் சேர்ந்தார். இவர் நகைச்சுவையாகப் பேசுவதிலும் வல்லவர். இவர் இறந்த பொழுது உருசிய அதிபர் கூறியது : 
ஆர்னோல்டு இறந்தது ஒரு துக்க செய்தியாகும். இவரால் கணிதத் துறை முன்னேறியுள்ளது. நமது நாட்டிற்கே பெருமை சேர்த்த இவரை, இவரது சாதனையை அறிந்த ஒவ்வொருவர் நினைவிலும் வாழ்ந்து கொண்டே இருப்பார். 

இவர் பல விருதுகளால் கவுரவிக்கப்பட்டுள்ளார்.1982ஆம் ஆண்டு இவருக்கு உலூயிசு நைரன்பர்கு என்பவருடன் சேர்த்து இவர்கள் நேரிலா வகைக்கெழுச் சமன்பாடுகளின் கோட்பாட்டுக்கு ஆற்றிய பங்களிப்புகளுக்காக கிராஃபோர்டு பரிசு வழங்கப்பட்டது.
1981 இல் இவர் பெயர் புதிதாகக் கண்டுபிடிக்கப்பட்ட சிறுகோளுக்கு (10031 Vladarnolda) இடப்பட்டுள்ளது.

## மேற்கோள்கள்

பகுப்பு:கணிதவியலாளர்கள்
பகுப்பு:1937 பிறப்புகள்
பகுப்பு:2010 இறப்புகள்
பகுப்பு:லெனின் பரிசு பெற்றவர்கள்
பகுப்பு:கிராஃபோர்டு பரிசு பெற்றவர்கள்
ஔவையார் பாடல்கள்

**ஔவை பாடல்கள்** என்னும் குறிப்பு ஔவையார் பாடல்களின் தொகுப்பு நூலைக் குறிக்கும். சங்கப்பாடல்களை விடுத்துச் சில நூல்கள் ஔவையாரின் பாடல்களை விருப்பம்போல் தொகுத்து வெளியிட்டுள்ளன. இவற்றை இங்கு வரன்முறைப் படுத்திக்கொள்கிறோம்.
#ஔவையார் சங்கப்பாடல்கள்
#ஔவையார் தனிப்பாடல்கள்
#ஆத்திசூடி, கொன்றைவேந்தன், மூதுரை, நல்வழி - இவை 12ஆம் நூற்றாண்டு நூல்கள்
#அசதிக்கோவை, பந்தன் அந்தாதி - இவை 17ஆம் நூற்றாண்டு நூல்கள்
#விநாயகர் அகவல், ஞானக்குறள் - இவை 14ஆம் நூற்றாண்டு ஔவையார் பாடியவை
#கல்வி ஒழுக்கம், நன்னூற்கோவை, நான்மணிக்கோவை, நான்மணி மாலை, அருந்தமிழ் மாலை, தரிசனப்பத்து, பிடக நிகண்டு - நூல்கள் கிடைக்கவில்லை. 
## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005

பகுப்பு:தமிழ் நூல்கள்
இராபர்ட் புருசு ஃபூட்

**இராபர்ட் புருசு ஃபூட்** (*Robert Bruce Foote*, செப்டம்பர் 22, 1834 - டிசம்பர் 29, 1912) என்பவர் பிரித்தானிய நிலவியல் வல்லுனரும், தொல்பொருள் ஆய்வாளரும் ஆவார். "வரலாற்றுக்கு முற்பட்ட இந்தியா" பற்றிய ஆய்வுகளின் தந்தை எனப் போற்றப்படுகிறார். இந்தியாவின் தமிழ்நாட்டில் உள்ள அதிரம்பாக்கத்தில் நிலப்பொதியியல் மதிப்பீட்டுக்காகப் பல கற்காலத் தொல்லியல் ஆய்வுகளைச் செய்தவர்.

1863 ஆம் ஆண்டில் இவரது தொல்லியல் ஆய்வுகள் ஆரம்பமாயின, முதன் முதலாக பழைய கற்காலத்தைச் சேர்ந்த கற்கோடாரி ஒன்றை தமிழ்நாட்டில் சென்னைக்கருகில் பல்லாவரம் பகுதியில் கண்டுபிடித்தார். இக்கண்டுபிடிப்பின் பின்னர், இவர் வில்லியம் கிங் என்பவருடன் இணைந்து, தென்னிந்திய, மற்றும் மேற்கிந்தியாவில் இவ்வாறான பல பொருள்களைக் கண்டுபிடித்தார். 1884 ஆம் ஆண்டில் 3.5&nbsp;கி.மீ. நீள பெலும் குகையைக் கண்டுபிடித்தார். இது இந்தியத் துணைக்கண்டத்தில் உள்ள இரண்டாவது நீளமான குகை ஆகும். ஃபூட் தனது 24வது அகவை தொடக்கம் மொத்தம் 33 ஆண்டுகள் நிலவியல் ஆய்வுகளை நடத்தினார்.

இராபர் ஃபூட் தனது இந்தியப் பங்களிப்புகளை நினைவுக் குறிப்புகளாக எழுதி 12 பாகங்களாக வெளியிட்டார். இந்திய நிலவியல் ஆய்வுக் கழகம் "Geological Features of the South Mahratta Country and Adjacent Districts" (மகாராட்டிரம், கருநாடகம், ஆந்திரப்பிரதேச மாநிலங்கள்) என்ற தலைப்பில் 1876 ஆம் ஆண்டில் வெளியிட்டது.
## இதனையும் காண்க
* வில்லியம் கிங்
* மதராசியக் கலாச்சாரம்
*அதிரம்பாக்கம்

## மேற்கோள்கள்

## வெளி இணைப்புகள்
*Museum article which discusses Foote's contributions
*Indian prehistory  
*An introduction to Indian prehistory 
*Article by the Prehistory Society
*Effect of Foote's work on modern archeological finds

பகுப்பு:பிரித்தானியத் தொல்லியலாளர்கள்
பகுப்பு:1834 பிறப்புகள்
பகுப்பு:1912 இறப்புகள்
பகுப்பு:பிரித்தானியப் புவியியலாளர்கள்
செய்மதி இடஞ்சுட்டல்

**செய்மதி இடஞ்சுட்டல்** (Satellite navigation) என்பது புவியத் துழாவுகையுடைய தானியக்க புவி-வெளி இடமாக்கலைத் தரும் செய்மதிகளின் ஓர் அமைப்பு ஆகும். இது சிறிய மின்னணு அலைவாங்கிகளினால் அதன் (நிலநிரைக்கோடு, நிலநேர்க்கோடு, மற்றும் நிலக்குற்றுக்கோடு) இருப்பிடத்தைத்  தீர்மானித்து, செய்மதியிலிருந்து வானொலி அலைகள் மூலம் சில மீட்டர்களுக்கு நேரச் செய்கணங்களை (time signals) பயன்படுத்திப் பார்வைக்கோட்டினூடாக (line-of-sight) செலுத்துகிறது. அலைவாங்கிகள், அறிவியல் சோதனைக்களுக்கு மேற்கோளிடப் பயன்பெறும் துல்லிய நேரத்தையும், இருப்பிடத்தையும் கணக்கிடுகிறது. புவியத் துழாவுகையுடைய செய்மதி நாவாயோட்டத்தைப் **புவி இடஞ்சுட்டல் செய்மதிக் கட்டகம்** அல்லது **புஇசெக** என தீர்மச்சொல்லாக்கப்பட்டுள்ளது.

பகுப்பு:கருவிகள்
பகுப்பு:புவியியல்
பகுப்பு:அமெரிக்கக் கண்டுபிடிப்புகள்
உயிரியல் முறைகேடு

**உயிரியல் முறைகேடு** (Bio-piracy) என்பது சுதேச மக்களால் ஆக்கப்பட்ட உள்நாட்டு அறிவு மற்றும் புலமை என்பன அவர்களின் அனுமதியின்றியும் அதற்கான சரியான இழப்பீடு மற்றும் அவர்களுக்குரியதென்ற அங்கீகாரம் என்பன வழங்கப்படாமலும் இலாப நோக்கிலான வர்த்தக நடவடிக்கைகளுக்காக மற்றவர்களால் உபயோகப்படுத்தப்படுதல் ஆகும். எடுத்துக்காட்டாக உயிரியல் ஆக்குனர்கள் சுதேச அறிவின் அடிப்படையில் பெற்ற அறிவினைக் கொண்டு ஆக்கிய மருத்துவ தாவரம் ஒன்று பின்னாளில் மருந்து கம்பனி ஒன்றினால் அதனை முதலில் வெளியிட்ட சுதேச மக்கள் பற்றிய எந்தவொரு வெளிப்படுத்தலும் இன்றி தமது சொந்த ஆக்கமாக சொத்துரிமைப் படுத்தப்பட்டுவிடுகின்றது.

உயிரியல் முறைகேடு என்பது பன்னாட்டு நிறுவனங்கள் மற்றும் பிற நிறுவனங்கள் உயிரி வளங்களைப் பயன்படுத்துவதைக் குறிக்கப் பயன்படுத்தப்படும் சொல், இது சம்பந்தப்பட்ட நாடுகள் மற்றும் நபர்களிடமிருந்து உரிய அங்கீகாரம் இல்லாமல் இழப்பீடு செலுத்தாமல் உள்ளது.
 தொழில்மயமான நாடுகளில் பெரும்பாலானவை நிதி ரீதியாக பணக்காரர்களாக இருக்கின்றன, ஆனால் பல்லுயிர் மற்றும் பாரம்பரிய அறிவில் ஏழ்மையானவை.  இதற்கு நேர்மாறாக வளரும் மற்றும் வளர்ச்சியடையாத உலகம் பல்லுயிர் மற்றும் உயிர் வளங்கள் தொடர்பான பாரம்பரிய அறிவு ஆகியவற்றால் நிறைந்துள்ளது.  உயிர் வளங்கள் தொடர்பான பாரம்பரிய அறிவு நவீன பயன்பாடுகளை உருவாக்க பயன்படுத்தப்படலாம் மற்றும் அவற்றின் வணிகமயமாக்கலின் போது நேரம், முயற்சி மற்றும் செலவினங்களை மிச்சப்படுத்தவும் பயன்படுத்தலாம்.
 
 வளர்ந்த மற்றும் வளரும் நாடுகளுக்கு இடையே உள்ள அநீதி, போதிய இழப்பீடு மற்றும் நன்மைப் பகிர்வு ஆகியவற்றின் உணர்தல் அதிகரித்து வருகிறது.  எனவே, சில நாடுகள் தங்கள் உயிரியல் வளங்கள் மற்றும் பாரம்பரிய அறிவு போன்ற அங்கீகரிக்கப்படாத சுரண்டலைத் தடுக்க சட்டங்களை உருவாக்குகின்றன.

## மேற்கோள்கள்

பகுப்பு:உயிரித் தொழில்நுட்பம்
செம்புற்று

**செம்புற்று** (*Garden strawberry*, *strawberry*) எனப்படுவது ஒருவகைச் சாறு நிறைந்த சிவப்பு நிற பழவகை தரும் செடி ஆகும். இதன் சுவை குளிர்களிக் கலவை (Icecream flavour), அணிச்சல் கலவை (Cake flavour) மற்றும் மிட்டாய்க் கலவை (chocalate flavour) மூலம் அதிகம் அறியப்படுகிறது. இதன் கவர்ச்சியான அடர்சிகப்பு நிறம் மூலம் மானிடர்களால் விரும்பி உண்ணத்தக்க பழமாகவும் உள்ளது.

## வெளி இணைப்புகள்

*''F. ananassa'' data from GRIN Taxonomy Database 
* Strawberries (Fact Sheet)   (Berry Health Benefits Network)

பகுப்பு:பழ மரங்கள்
பகுப்பு:பழங்கள்
கோட்டை (சதுரங்கக் காய்)

**கோட்டை** அல்லது **யானை** (*Rook*, பாரசீகம்: *رخ*, வடமொழி: *रथ*) என்பது சதுரங்கத்தில் ஒரு காய் ஆகும். சதுரங்கத்தின் ஆரம்பத்தில் போட்டியாளர்கள் இருவரும் இரண்டு கோட்டைகள் வீதம் கொண்டிருப்பர்.

## ஆங்கிலத்தில்
இந்தக் காய் ஆங்கிலத்தில் *Rook, Castle, Tower, Marquess, Rector, Comes* ஆகிய பெயர்களில் அழைக்கப்படுகின்றது.

## நிலையும் நகர்வும்
சதுரங்க விளையாட்டின் ஆரம்பத்தில் *a1, h1* ஆகிய கட்டங்களில் வெள்ளைக் கோட்டைகளும் *a8, h8* ஆகிய கட்டங்களில் கறுப்புக் கோட்டைகளும் வைக்கப்பட்டிருக்கும். கோட்டையானது கிடையாகவோ செங்குத்தாகவோ கைப்பற்றப்படாத கட்டங்களினூடாக சதுரங்கப் பலகையின் எல்லையினுள் எவ்வளவு கட்டங்களிற்கும் செல்ல முடியும். கோட்டையானது எதிரியின் காய் நிலை பெற்றுள்ள கட்டத்திற்குச் செல்வதனூடாக எதிரியின் காயைக் கைப்பற்றிக் கொள்ளும். கோட்டையானது அரசனுடன் இணைந்து கோட்டை கட்டுதல் என்னும் சிறப்பு நகர்வையும் மேற்கொள்ளும்.
}
|}

## சார்புப் பெறுமானம்
பொதுவாக, கோட்டைகள் குதிரைகளையும் அமைச்சர்களையும் விடப் பெறுமதி வாய்ந்தவை. இரண்டு கோட்டைகள் ஓர் அரசியை விடச் சிறிதளவு பெறுமதி வாய்ந்தவையாகக் கருதப்படும். கோட்டைகளும் அரசிகளும் பெருங்காய்களென்றும் அமைச்சர்களும் குதிரைகளும் சிறு காய்களென்றும் அழைக்கப்படும்.

## ஒருங்குறி
ஒருங்குறியில் கோட்டைக்கு இரண்டு குறியீடுகள் உள்ளன.

♖ *U+2656*-வெள்ளைக் கோட்டை

♜ *U+265C*-கறுப்புக் கோட்டை

## இதையும் பார்க்க
* கோட்டை கட்டுதல்

## மேற்கோள்கள்

பகுப்பு:சதுரங்க காய்கள்
ஒருங்குறியில் சதுரங்க காய்கள்

**[[ஒருங்குறி]]**யில் **சதுரங்க காய்கள்** அங்கமாக உள்ளன. சதுரங்கக் காய்களை குறிக்க படிமங்களைப் பயன்படுத்துவதற்கு மாற்றாக ஒருங்குறி வரியுருத் தொகுதியிலேயே அவை இடம் பெற்றுள்ளன. இதனால்:

* அட்சர சதுரங்க குறியீட்டில், காயைக் குறிக்கும்  எழுத்துக்கு மாற்றாக இந்த வரியுரு பயனாகிறது; காட்டாக **Nc6** என்று குறிப்பதற்கு மாற்றாக **** இடலாம். இதனால் சதுரங்க நகர்த்தல்களை மொழித்தளையின்றி படிக்க இயலும். (பல மொழிகளிலும் சதுரங்கக் காய்களின் பெயர்களும்  எழுத்துக் குறியீடுகளும் வெவ்வேறாக உள்ளன.)
* ஓர் வரைபடத் தொகுப்பியைக் கொண்டில்லாமல் வழமையான உரைத் தொகுப்பி அல்லது சொற்செயலி மூலமாக சதுரங்க ஆட்டங்களை விவரிக்கலாம்.

இவற்றைக் கணித்திரையில் காட்டவும் அச்சிடவும் நல்ல ஒருங்குறி ஆதரவளிக்கும் எழுத்துருக்களைக் கொண்டிருக்க வேண்டும்.

## ஒருங்குறி குறியெண்ணும் மீயுரை குறியீட்டு மொழியும்
சதுரங்க காய்கள் ஒருங்குறியின் இதர குறியீடுகள் தொகுதியில் உள்ளன. 

## ஒருங்குறி குறியீடுகளாலான சதுரங்கப் பலகை

## மேற்கோள்கள்

## புற இணைப்புகள்
* http://js1k.com/2010-first/demo/750 Playable chess in 1024 bytes of javascript. Entry in JS1k competition by Óscar Toledo G. Usage of Unicode Chess symbols enables a playable design and keep the code less than 1024 bytes.

பகுப்பு:சதுரங்கம்
பகுப்பு:ஒருங்குறி
முதல் பிரெஞ்சுக் குடியரசு

**முதலாம் பிரெஞ்சுக் குடியரசு** (*French First Republic*) செப்டம்பர் 22, 1792இல் புதியதாக அமைக்கப்பட்ட தேசிய பேரவை மூலம் உருவானது.  இந்தக் குடியரசு 1804ஆம் ஆண்டு நெப்போலியன் பொனபார்ட் அமைத்த முதலாம் பிரெஞ்சுப் பேரரசு உருவானதைத் தொடர்ந்து முடிவுக்கு வந்தது. இந்தக் காலகட்டத்தில் முடியாட்சி கவிழ்ந்தது; தேசியப் பேரவை அமைக்கப்பட்டது; பயங்கரத்தின் ஆட்சி  எனப்படும் கொடுங்கோல் ஆட்சி; பிரெஞ்சு டைரெக்டரி உருவாக்கம், தெர்மிடோரிய எதிர்வினை போன்ற நிகழ்வுகள் குறிப்பிடத் தக்கன.மேலும் பிரெஞ்சு கான்சுலேட் எனப்படும் பிரெஞ்சுப் பேராளரகம் மற்றும் நெப்போலியனின் அதிகார ஏற்றம் என்பனவும் முகனையான நிகழ்வுகளாகும்.  
## மேற்கோள்கள்

பகுப்பு:பிரெஞ்சுப் புரட்சி
ஒலிவியா ஷேக்ஸ்பியர்

thumb|300px|'''ஒலிவியா ஷேக்ஸ்பியர்'''

**ஒலிவியா ஷேக்ஸ்பியர்** (*Olivia Shakespear*) 1863ம் ஆண்டு மார்ச் மாதம் 17ம் திகதி பிறந்தவர். இவர் பிரித்தானியாவின் சிறந்த நாவலாசியராகவும் நாடக ஆசிரியராகவும் சிறந்த புரவலாரகவும் புகழ் பெற்று விளங்கியவராவார். இவர் பல புத்தகங்களை வெளியிட்டுள்ளார். இவர் எழுதி வெளியிட்ட புத்தகங்களில் *மேரேஜ் பிராப்லம்* (*marriage problem*) குறித்து வெளியிட்ட புத்தகங்கள் பிரபலமானவை.

ஒலிவியா ஒரு ஓய்வுபெற்ற உதவி இராணுவ படைத்தளபதியின் மகளாவார், இவருக்கு முறையான கல்வி குறைவாகவே இருந்தது. எனினும், இவர் நன்கு படித்தவராகவும், இலக்கியத்தின் மீது ஈர்ப்பு கொண்டவராகவும் இருந்தார். 1885-ஆம் ஆண்டில் இவர் இலண்டன் வழக்கறிஞரான ஹென்றி ஹோப் ஷேக்ஸ்பியரை திருமணம் செய்து, 1886-ல் அவர்களின் ஒரே குழந்தையான டொரத்தியை பெற்றெடுத்தார். 1894-ல் அவரது இலக்கிய ஆர்வம் வில்லியம் பட்லர் யேட்ஸுடன் நட்பை ஏற்படுத்தியது, இது 1896-ல் காதல் உறவாக மாறியது. ஆனால் அந்த காதல் உறவு 1897-ல் முடிவுக்கு வந்தது. எனினும், அவர்கள் வாழ்நாள் முழுவதும் நண்பர்களாக இருந்து அடிக்கடி கடிதங்கள் எழுதிக்கொண்டனர்.  

## மேற்கோள்கள்

பகுப்பு:1863 பிறப்புகள்
பகுப்பு:1938 இறப்புகள்
நீலத் திமிங்கிலம்

**நீலத் திமிங்கலம்** *(Blue whale)* என்பது கடற்பாலூட்டி வரிசையைச் சேர்ந்த உயிரினம்  ஆகும். அளவு மற்றும் எடையின் படி இதுவே உலகிலுள்ள மிகப்பெரிய விலங்கு ஆகும். இது சராசரியாக 80 முதல் 100 அடி வரை நீளம் கொண்டது. இது மிகவும் பெரிய உயிரினம் என்பதால் இதன் நிறையை சரியாக கணிப்பிட இயலாது. எனினும் சாதாரணமாக 100 அடி நீளமான நீலத்திமிங்கிலத்தின் எடை சராசரியாக 150 டன் அளவில் இருக்கும் என கணித்திருக்கிறார்கள். இதுவரை கண்டுபிடிக்கப்பட்ட நீலத்திமிங்கலத்தின் அதிகபட்ச எடை 173 டன். இது மெலிந்த உடலமைப்பைக் கொண்டிருப்பதுடன் இதன் தலைப்பகுதி மட்டமானதாக காணப்படும். நீலத் திமிங்கிலம் ஒரு நாளைக்கு ஏறக்குறைய 3,600 கிலோ உணவை உட்கொள்கிறது. 1700களில் கடலில் சுமார் மூன்று லட்சத்து ஐம்பதாயிரம்  நீலத்திமிங்கிலங்கள் இருந்தன ஆனால் தற்போது வெறும் ஐந்தாயிரம் முதல் இருபத்தைந்தாயிரம் நீலத்திமிங்கிலங்களே உள்ளதாக கணிக்கப்பட்டுள்ளது.

உலகின் எல்லாக் கடல்களிலும் இவை வசிக்கும். தனியாகவோ, சின்னக் கூட்டமாகவோ வலம் வரும். சராசரியாக 80 முதல் 90 வருடங்கள் வாழும். 25 முதல் 32 மீட்டர் நீளம் இருக்கும். இவற்றின் தோல், நீலம் கலந்த சாம்பல் நிறமாக இருக்கும்.

ஒரு தடவை ஒரு குட்டி மட்டுமே ஈனும். பிறக்கும் போதே, அந்தக் குட்டி இரண்டு டன் எடை இருக்கும். வருடா வருடம் 91 கிலோ எடை கூடிக்கொண்டே இருக்கும். இதன் குட்டி, பிறந்ததில் இருந்து முதல் ஏழு மாதங்கள் வரை நாள் ஒன்றுக்கு சுமார் 400 லிட்டர் பாலைக் குடிக்கும். 200 டன் எடை வளரும். நாள் ஒன்றுக்கு 1.5 மில்லியன் கிலோ காலரி சக்தி இதற்குத் தேவைப்படும்.

ஒரே வயது உடைய ஆண் திமிங்கிலத்தைவிட பெண் திமிங்கிலம் அதிக நீளம்கொண்டது. இதன் நுரையீரல், 5,000 லிட்டர் தண்ணீர் கொள்ளும் அளவுக்குப் பெரியது. இதயம், 600 கிலோ எடை இருக்கும். அதாவது, ஒரு சிறிய கார் அளவுக்கு இருக்கும். இதன் ரத்தக் குழாய்கள் ஒரு மனிதன் நீந்திச் செல்லும் அளவு இருக்கும். இதன் நாக்கு மட்டும் மூன்று டன் எடை இருக்கும். நீரை உறிஞ்சி, ஊதும்போது, 30 அடி தூரம் பீய்ச்சி அடிக்கும்.

'க்ரில்’ என்ற கடல்வாழ் உயிரினங்களை இவை விரும்பிச் சாப்பிடும். முதிர்ச்சி அடைந்த திமிங்கிலங்கள், நாள் ஒன்றுக்கு நான்கு முதல் எட்டு டன் க்ரில்களை உட்கொள்ளும்.
இவற்றுக்கு, இரைகளைப் பிடிக்க ஆச்சரியமான அமைப்புகள் இருக்கின்றன.  கடலில் உள்ள சின்னச் சின்ன இரைகளைக்கூட இவற்றின் வாயில் இருக்கும் பலீன் என்னும் சல்லடை போன்ற அமைப்பினால் வடிகட்டிப் பிடித்துவிடும்.

இவற்றின் கொழுப்புக்காகவும் எண்ணெய்க்காகவும் மனிதர்களால் வேட்டையாடப்பட்டு வருகின்றன. ஏறத்தாழ இந்த இனமே அழியும் நிலைக்குத் தள்ளப்பட்டு இருக்கிறது. இவற்றின் பாதுகாப்புக்காக 1966-ல் 'சர்வதேசத் திமிங்கில அமைப்பு’ உருவாக்கப்பட்டது.

## மேற்கோள்கள்

## வெளி இணைப்புகள்
* http://animals.nationalgeographic.com/animals/mammals/blue-whale/

பகுப்பு:கடல்வாழ் உயிரினங்கள்
பகுப்பு:திமிங்கிலங்கள்
கோல்

**கோல்** (*Tool*) என்பது ஒரு நோக்கத்தை நிறைவு செய்யப் பயன்படுத்தும் ஒரு பூத உருப்படி, குறிப்பாக அச்செயலில் அவ்வுருப்படி நுகராதிருக்கையில் எதனையும் அழைக்கலாகும். முறையற்று, சிலபொழுது இச்சொல் ஒரு குறிக்கோளிக்கான செயல்பாட்டை அல்லது செயல்முறையையும் விவரிப்பதாகவும் ஆகலாம். பல இலட்சம் ஆண்டுகளுக்கு முன்பே கோல்களை மனிதர்கள் பயன்படுத்தியுள்ளனர்; சில விலங்குகளும் எளிதான கோல்களை பயன்படுத்துகின்றன என கூறப்படுகிறது.

பகுப்பு:உற்பத்தி
கருவி

**கருவி** ()  (*Device*) என்பது பெரும்பாலும் கட்டமைப்பு கோல்; 
ஆனால் சில விதப்பான பொருளையும் குறிப்பது:

## தொழினுட்பம்

*இயந்திரம்
*கோல்
*கொக்கட்டை (Gadget)
*கணினி வன்பொருட்களின் பாகம்
*புறமணிக் கருவிகள் (Peripheral devices)
*மின்னணு பாகம்
*நெற்றுழைக் கருவி (அணு குண்டு)
*கருவிக் கோப்பு (Device file)

## வேறு

*இழுகுறி அல்லது இலகை (Logo) - அடையாளச் சின்னம்
*தனிக் கருவி (Personal device)

பகுப்பு:உற்பத்தி
புறநானூறு பிற்சேர்க்கை

புறநானூறு 400 பாடல்கள் கொண்ட தொகுப்புநூல். இதில் 267, 268 எண்ணுள்ள பாடல்கள் இல்லை. பின் வரும் பாடல் ஔவையார் பாடியது என்னும் குறிப்புடன் உள்ளது. இது ஔவையார் பாடியது என்னும் குறிப்புடன் 269ஆம் பாடலாகக் கொள்ளத்தக்க தகுதி கொண்டது. எனவே இந்தப் பாடலை அதன் பிற்சேர்க்கைப் பட்டியலில் வைக்கலாம்.

எம்மிகழ் வோரவர் தம்மிகழ் வோரே
எம்மிக ழாதவர் தம்மிக ழாரே
தம்புகழ் இகழ்வோர் எம் புகழ் இகழ்வோர்
பாரி ஓரி நள்ளி எழினி
ஆஅய் பேகன் பெருந்தோள் மலையன் என்று
எழுவருள் ஒருவனும் அல்லை, அதனால்
நின்னை நோவது எவனோ
அட்டார்க்கு உதவாக் கட்டி போல
நீயும் உளையே நின் அன்னோர்கே
யானும் உளனே தீம்பா லோர்க்கே
குருகினும் வெளியோய் தேஎத்துப்
பருகு பாலன்ன என் சொல்லருந் தேனே.  

இந்தப் பாடலை புறநானூறு 268ஆம் பாடலாகச் சேர்க்கலாம் என மு. அருணாசலம் குறிப்பிடுகிறார். 
 
இந்தப் பாடலில் புலவர் ஒருவனைப் பழிக்கிறார்.  கரும்புப்பாலைக் காய்ச்சி கட்டியாச் செய்தவனுக்கு அவன் செய்த வெல்லக்கட்டி உதவாதது போலப் புலவரின் பாட்டும் அவருக்கு உதவாது போயிற்றாம். போற்றப்பட்டவன் பரிசில் தராததால் பாட்டு வீணாயிற்றாம். 

இந்தப் பாடல் ஔவையாரின் “அவலாகு ஒன்றா, மிசையாகு ஒன்றா” என்னும் பாடலில் கூறப்பட்டுள்ள கருத்து போல அமைந்துள்ளது. இதனால் இப்பாடலை ஔவையாரின் பாடலாக எண்ணிப் புறநானூறு 268 ஆம் பாடலாகச் சேர்க்கப்படலாமோ என எண்ணவேண்டியுள்ளது.  

கடையெழு வள்ளல்களைத் தொகுத்துக் கூறும் இந்தப் பாடல் பெருஞ்சித்திரனார் தொகுப்புப் போலவோ, சிறுபாணாற்றுப்படை தொகுப்புப் போலவோ இல்லாமல் வெறுமனே பெயர் தொகுப்பாக உள்ளதை எண்ணிப்பார்க்க வேண்டி உள்ளது.
## அடிக்குறிப்பு

பகுப்பு:சங்க காலம்
ரபிளீசியா ஆர்னொல்டா மலர்

thumb|''Rafflesia keithii'' bloom, approximately 80 cm in diameter
thumb|''R. kerrii'' flower
**ரபிளீசியா ஆர்னொல்டா** மலர் இந்தோனேசியாவின் சுமத்திரா தீவில் உள்ளது. ரபிளீசியா ஆர்னொல்டா மலர் ஒன்றின் எடை 7 கிலோ, குறுக்களவு மூன்று அடி. மகரந்தத் தண்டுகளையும் தேன் பையையும் தாங்கும் மையப் பகுதியின் குறுக்களவு 30 செ.மீ. இந்தப் பூவின் இதழ் 60 மில்லி மீற்றர் தடிமன் கொண்டது. பூவின் நடுவே உள்ள கிண்ணம் போன்ற குழியில் 10 லீற்றர் நீரை ஊற்றி வைத்திருக்க முடியும். இந்த மலர் விரிந்து இரு நாட்களில் கருகி விடும். இது ஒட்டுண்ணி ரகத்தைச் சேர்ந்ததால் அதற்கென்று தனியாக இலை, தண்டு கிடையாது. பிற தாவரங்களில் ஒட்டிக் கொண்டு வளர்கிறது. நீரையும் பிற சத்துக்களையும் ஒட்டியிருக்கும் தாவரத்தில் இருந்து பெற்றுக் கொள்கிறது.

பகுப்பு:மலர்கள்
எங்க வீட்டுப் பிள்ளை

***எங்க வீட்டுப் பிள்ளை*** (*Enga Veettu Pillai*) 1965ஆம் ஆண்டு சனவரி மாதம் 14 ஆம் தேதியன்று பொங்கல் நாளில் எம். ஜி. ஆர், நம்பியார், சரோஜா தேவி, கே. ஏ. தங்கவேலு , நாகேஷ் ஆகியோரின் நடிப்பில் வெளியான தமிழ்த் திரைப்படம்.  இதனை இயக்கியவர் சாணக்கியா. தயாரித்தவர் பி. நாகிரெட்டி, விஜயா புரொடக்சன்ஸ், சக்கரபாணி. எம்.ஜி.ஆர் இரட்டை வேடங்களில் நடித்திருந்தார். இது பெரும் வெற்றி பெற்றது.

ரத்னா, எஸ். வி. ரங்காராவ், மாதவி, பண்டரி பாய், எல். விஜயலட்சுமி ஆகியோரும் நடித்திருந்தனர். விஸ்வநாதன், ராமமூர்த்தி இசையமைத்திருந்தனர். ஆலங்குடி சோமு பாடலாசிரியராக இருந்தார்.

இந்தத் திரைப்படத்திற்கு வசனம் எழுதியவர், 'சக்தி' டி. கே. கிருஷ்ணசுவாமி ஆவார்.

## பாடல்கள்
*நான் ஆணையிட்டால்...
பாடலை இயற்றியவர் கவிஞர் வாலி.
*நான் மாந்தோப்பில் நின்றிருந்தேன்...
பாடலை இயற்றியவர் கவிஞர் வாலி.
*கண்களும் காவடி சிந்தாகட்டும்...
பாடலை இயற்றியவர் கவிஞர் ஆலங்குடி சோமு.
*பெண் போனாள்...இந்த பெண் போனால்...
பாடலை இயற்றியவர் கவிஞர் வாலி.
*மலருக்குத் தென்றல் பகையானால்...
பாடலை இயற்றியவர் கவிஞர் ஆலங்குடி சோமு.
*குமரிப் பெண்ணின் உள்ளத்திலே...
பாடலை இயற்றியவர் கவிஞர் வாலி.

## மேற்கோள்கள்

## நூல் பட்டியல்
* 
* 

## வெளி இணைப்புகள்
* 
பகுப்பு:1965 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:சரோஜாதேவி நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
தயானந்த ஆங்கிலோ - வேதப் பொதுப் பள்ளி

**தயானந்த ஆங்கிலோ-வேத பொது பள்ளி** (*Dayanand Anglo-Vedic Public School*) அல்லது **டிஏவி பொது பள்ளி** (*D.A.V Public School*)  என்பது மினு அகர்வால் என்பவரால் 1996 ஆம் ஆண்டில் சென்னை, வேளச்சேரியில் நிறுவப்பட்ட ஒரு பள்ளியாகும். இது  நடுவண் இடைநிலைக் கல்வி வாரியப் பாடத்திட்டங்களைக் கொண்டு நடைபெறும் ஆங்கில வழிக் கல்விப் பள்ளிகளில் ஒன்றாகும். இப்பள்ளியில் சுமார் 2600 மாணவர்கள்  கல்வி கற்று வருகின்றனர். இங்கு 120 ஆசிரியர்கள் மற்றும் ஆசிரியர் அல்லாத பிற பணியாளர்கள் பணியாற்றி வருகின்றனர்.

## வெளி இணைப்புகள்
*பள்ளியின் இணையதளம் 

பகுப்பு:தமிழ்நாட்டிலுள்ள நடுவண் இடைநிலைக் கல்வி வாரியப் பள்ளிகள்
மீடியாவிக்கி

**மீடியாவிக்கி** மென்பொருளானது GNU அனுமதிமூலம் விநியோகிக்கப் படுகின்றது. இது PHP மொழியில் உருவாக்கப் பட்டுள்ளது அத்துடன் இதற்கு MySQL தகவற் தளமும் (இதில் PostGre SQL-இலுக்கு சுமாரான ஆதரவுண்டு) தேவைப்படுகின்றது. சரித்திரரீதியாக இலவசக் கலைக்களஞ்சியமான விக்கிப்பீடியாவின் தேவைகளை நிறைவேற்றவே இம்மென்பொருளானது விருத்தி செய்யப்பட்டது. இன்று இது விக்கி சார் தேவைகளுக்கான ஓர் மிகப் பிரபலமான மென்பொருளாக வளர்ச்சியடைந்துள்ளது. இன்று விக்கிமீடியா அறக்கட்டளை, விக்கியா மற்றும் பல்வேறுபட்ட பிரபலமான விக்கித்திட்டங்களும், நிறுவனங்களில் பயன்படுத்தப்படும் அறிவாறுமைத் திட்டங்களும் CMS (Content Management System) போன்றவையும் **மீடியாவிக்கியினால்** நிர்வகிக்கப்படுகின்றது. குறிப்பாக நாவல் நெட்வேர் நிறுவனமானது பலவிக்கி பல முக்கியமான இணையத்தளங்களை **மீடியாவிக்கி** மென்பொருள் மூலம் நிர்வகித்து வருகின்றனர் இது பொதுவான இணையப் பாவனையாளாரால் எழுதக் கூடியவை அல்ல.

**மீடியாவிக்கி** மென்பொருளின் செயற்பாடுகளானது நீட்சிகள் மூலம் கூட்டப்படக் கூடியவை. பல்மொழித் திட்டமான விக்கிமீடியாத் திட்டத்தில் இம் மென்பொருளானது பயன்படுகின்றதால் சர்வதேச மயமாக்கல் முக்கிய ஓர் விடயமாக இம்மென்பொருளை விருத்தி செய்பவர்கள் கருதுகின்றனர். பயனர் இடைமுகமானது 70-இற்கும் மேற்பட்ட மொழிகளில் பூரணமாகவோ, பகுதியாகவோ மொழிபெயர்க்கப் பட்டுள்ளது. இதன் நிர்வாகிகள் மேலும் வேண்டிய மாற்றங்களை உண்டுபண்ணலாம். விக்கிப்பீடியாவானது உலகின் மிகப் பிரம்மாண்டமான இணையத்தளங்களில் ஒன்றென்பதால் பல லேயர்களுக்கூடான (layers) Caching மற்றும் Database Replication போன்றவையும் முக்கிய ஓர் விடயமாகவுள்ளது.

## சரித்திரம்
இம்மென்பொருளானது ஆரம்பத்தில் ஜேர்மன் பல்கலைக்கழக மாணவரும் விருத்தியாளருமான *மக்னஸ் மனாஸ்கேயினால்* ஆரம்பிக்கப்பட்டது. விக்கிப்பீடியா இதற்கு முன்னர் பேள் (Perl) மொழியில் யூஸ்மொட்விக்கி (UseModWiki) ஐப் பாவித்தது. ஜனவரி 25, 2002 இல் விக்கிப்பீடியா **மீடியாவிக்கி** மென்பொருளுக்கு மாறியது. இதன் மூலம் கூடுதலான வசதிகள் கிடைத்தபோதிலும் முதலாவது நடைமுறைப்படுத்தலானது பல்வேறுபட்ட வினைத்திறன் குறைவடைந்திருந்தது அவதானிக்கப் பட்டது. இதன் பின்னர் இம்மென்பொருளை *லீ டானியல் குரூக்கரினால்* மீளஎழுதப்பட்டது. பின்னர் *பிரோன் விபர்* இம்மென்பொருளை வெளிவிடுதற்குப் பொறுப்பானவரும் மிகவும் பொறுப்பான விருத்தியாளருமாக விளங்குகின்றார்.

இதன் முதலாவது பதிப்பில் இருந்து பல்வேறுபட்ட செல்லப் பெயர்களினால் அழைக்கப்பட்டது.

## வெளியிணைப்புகள்
* மீடியாவிக்கி
* சோஸ்போச்சில் இருக்கும் பதிவிறக்கப் பக்கம்
* , Wikimedia's meta website.
** 
** மீடியாவிக்கி மென்பொருளைப் பாவிக்கும் தளங்கள்
* A Project engaged to use PostgreSQL as the backend database 
* மீடியாவிக்கிப் பாவனையாளர்களுக்கும் இணையநிர்வாகிகளுக்குமான பக்கம்
* Password protecting MediaWiki with mod_auth_mysql

பகுப்பு:கட்டற்ற உள்ளடக்க மேலாண்மை மென்பொருட்கள்
பகுப்பு:பல்லியக்குதள கட்டற்ற மென்பொருட்கள்
ஒயிலாணி

**ஒயிலாணி** (*Stylus*) அல்லது **ஒயிலைப் பேனா** (*Stylus pen*) என்பது எழுதல் பயன்பாடு அல்லது குறிப்பிடவோ அல்லது வடிவாக்கவோ தேவையான வேறு வடிவமுடைய ஒரு சிறு கோல் ஆகும். இது பெரும்பால் தொடுதிரையுள்ள மின்னணு சாதனங்களுக்கு மிக துல்லிய நாவலிப்பிற்காக பயன்படுத்தும் ஓர் உதிரியாகும். இவ்வாணி பொதுவில் தற்போதைய குமிழ்முனைப் பேனா போன்ற வடிவில் இருக்கும்.

பகுப்பு:எழுது கருவிகள்
பெண்ணைநதிப் புராணம்

**பெண்ணைநதிப் புராணம்** என்பது மிகவும் பிற்பட்ட காலத்து நூல். 19ஆம் நூற்றாண்டு நூல். சுவாமிமலை கனகசபை ஐயர் என்பவர் பாடிய நூல். உரையுடன் 1889-ல் ஆசிரியரால் வெளியிடப்பட்டது. 18 படலம், 677 பாடல் கொண்டது. செவிவழிச் செய்திகள் பல இதில் சேர்க்கப்பட்டுள்ளன.

பார்வதியின் தந்தை இமராசன். அசுரரை அழிக்க முனிவர்கள் தவம் செய்தனர். அதில் இமராசன் ‘தெய்வீகராசன்’ என்னும் பெயருடன் தோன்றினான். இவனிடமிருந்த பச்சைக் குதிரையைக் கைப்பற்றக் கருதி மூவேந்தரும் இவனுடன் போரிட்டுத் தோற்றனர். அவரவர் பெண்ணைத் தெய்வீகனுக்கு மணம் முடித்துக் கொடுத்தனர். 

## கூறும் தகவல்கள்
*பாண்டியன் தன் மகள் காஞ்சனமாலையைக் கொடுத்தான். இவள் பெற்ற பிள்ளை ‘நரசிங்க முனையரையர்’ என்னும் நாயனார்.
*சோழன் தன் மகள் பொன்மாலையைக் கொடுத்தான். இவள் பெற்ற பிள்ளை மெய்ப்பொருள் நாயனார்.
*சேரன் தன் மகள் பதுமாவதியைக் கொடுத்தான். இவன் மகன் சித்திரசேனன் வழியாக மலையமான் பரம்பரை தோன்றியது.
## பாடல்
இந்த நூலில் உள்ள பாடல் ஒன்றை மு. அருணாசலம் குறிப்பிட்டடுள்ளார். பெண்ணை ஆறு திருமுனைப்பாடி நாட்டில் பாய்கிறது. அவ்வை கேட்டுக்கொண்டபடி அந்த ஆறு அங்கவை சங்கவை திருமணத்துக்காகப் பாலாகவும் நெய்யாகவும் பெருகி ஓடிற்று என்னும் கதை இந்தப் பாடலில் சொல்லப்பட்டுள்ளது. 

அவ்வை பாடலுக்கு நறு நெய் பால் பெருகி அருந்தமிழ் அறிவினால் சிறந்து
பவ்வ நீர் ஆடைத் தரணி மால் மார்பில் பயிலும் உத்தரியமும் போன்று
மொய் வரால் கெண்டை வாளை சேல் மலங்கு முதலிய சனம் எதிர்கொள்ளத்
தெய்வ மா நதி நீர் பரக்கும் நாடு அந்தத் திருமுனைப்பாடி நன்னாடு.

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, 2005

பகுப்பு:புராணங்கள்
பகுப்பு:19 ஆம் நூற்றாண்டுத் தமிழ் நூல்கள்
ஐஎன்எஸ் சென்னை

**ஐஎன்எஸ் ''சென்னை**'' ஆனது 163 மீட்டர் நீளமுள்ள வழிநடத்தப்பட்ட ஏவுகணை அழிகலன் ஆகும். இது இந்தியக் கடற்படையின் கொல்கத்தா வகுப்பு அழிகலன்களில் (Project 15 Alpha) மூன்றாவது ஆகும். இதுவே கொல்கத்தா வகுப்பு அழிகலன்களில் மூன்றாவது மற்றும் இறுதி அழிகலனும் ஆகும். இது இந்தியாவின் தென் துறைமுக நகரமான சென்னையின் பெயரால் அழைக்கப்படுகிறது. மேலும் தமிழ்நாட்டின் தலைநகரான சென்னையின் பெயரால் அழைக்கப்படும் முதல் கடற்படை கப்பலும் இதுவே. இதன் இலச்சினையில் - திருப்பூர், தேனி மாவட்டங்களை உள்ளடக்கிய மேற்குத்தொடர்ச்சி மலையில் அமைந்துள்ள மஞ்சம்பட்டி பள்ளத் தாக்கில் காணப்படும் அரிய வகை காட்டெருமையும் சென்னை மாநகர வரைபடமும் உள்ளன.
## இதனையும் காண்க
*ஐஎன்எஸ் விக்ரமாதித்யா
*ஐ. என். எசு. அரிகந்த்
*ஐ.என்.எஸ். காமோர்த்தா
*ஐ.என்.எஸ். சுனைனா
*ஐ.என்.எஸ். தரங்கிணி
*ஐ.என்.எஸ்.சக்ரா
*ஐஎன்எஸ் கொச்சி
*ஐஎன்எஸ் சக்ரா 2
*ஐஎன்எஸ் சரயு (பி57)
*ஐஎன்எஸ் ரன்வீர் (டி54)
*ஐஎன்எஸ் ராணா (டி52)
*ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
*எச். எம். எஸ் பஞ்சாபி
*ராஜபுதன வகுப்பு அழிகலன்

## மேற்கோள்கள்

பகுப்பு:இந்திய போர்க் கப்பல்கள்
தனியார் பிணையம்

**தனியார் பிணையம்** என்பது இணைய முகவரிக் கட்டமைப்பில் தனியார் பிணையத்துக்கென ஒதுக்கப்பட்ட இணைய முகவரிகளை பயன்படுத்தும் பிணையம் ஆகும். இவற்றை RFC 1918 மற்றும் RFC 4193 சீர்தரங்களுக்கு விபரிக்கின்றன. இவை வீட்டில், அலுவலகத்தில், நிறுவனங்களில் தனியார் பிணையத்தில் பயன்படுத்தப்படுகின்றன. 

## தனியார் IPv4 முகவரி வெளிகள்

பகுப்பு:கணினிப் பிணையமாக்கம்